L’AV Mestre Lope-José Carsí celebra el Nadal amb la visita de Pare Noel
2025-07-24

Uns dies abans de Nadal, l’AV Mestre Lope-José Carsí de Burjassot rebrà una visita molt especial en la seua seu, ja que el Pare Noel passarà un any més per l’entitat perquè tots els xiquets del barri puguen lliurar-li les seues cartes amb les peticions d’enguany.

A partir de les 18 hores, el dissabte 12 de desembre, la seu de l’entitat, en la c/ Blasco Ibáñez núm. 72 baix, s’omplirà de xiquets i xiquetes que podran lliurar les seues cartes i, alhora, parlar directament amb el Pare Noel dels seus desitjos per al 2016. També a partir de la citada hora començarà el repartiment de xocolata per a tots els presents en la recepció del Pare Noel.

Una vegada finalitzada la visita, l’AV Mestre Lope-José Carsí, celebrarà el seu sopar de Nadal i el lliurament de trofeus dels campionats de truc, dòmino i parxís.